Downloaded from YTS.MX
Official YIFY movies site: YTS.MX
ఓ తెలివైన, సున్నితమైన ఆత్మా.
మన వద్ద అంతా ఉన్న ఆ సమయం...
నీకు గుర్తుందా?
మనం వెళ్ళాల్సిన సమయం...
గురించి నీవు కలగన్నావా?
మమ్మల్ని నీవు తీసుకెళ్ళింది...
అదంతా ఎలా మొదలయింది అన్నది.
వ్యాఖ్యాత చివెటెల్ ఎజియోఫోర్
గజరాణి
మన కథ తుఫాను నీటితో నిండిన ఒక నీటి చెలమ వద్ద మొదలవుతుంది.
ఇక్కడ ఉన్న చాలా మందల్లో ప్రపంచపు చివరి జైంట్ టస్కర్స్ ఉన్నాయి
ఒకానొక సమయంలో ఆఫ్రికా అంతటా వ్యాపించి ఉన్న గొప్ప వంశపు వారసులు.
వారందరికీ రాణి ఎథీనా.
ఆమె ఒక 50 ఏళ్ళ తల్లి,ఒక తన పూర్తి కుటుంబానికి పెద్ద.
మనలో చాలా మందిలా, ఆమెకి కూడా ఇరుగు పొరుగు ఉన్నారు.
ఇది వారి కథ కూడా.
ఆమె కుటుంబంలో మహిళా బంధువులు, వాటి పిల్లలు ఉన్నాయి.
వారు ఎంత దగ్గరగా ఉంటారంటే, ఆ పిల్లలు సొంత అన్నా చెల్లెళ్ళలా ఉంటారు.
ఎథీనా కుటుంబం ఆమె అనుభవం, తెలివి మీద ఆధారపడి ఉంది,
ఎందుకంటే వారి మనుగడకి సంబంధించిన నిర్ణయాలు ఆమే తీసుకుంటుంది.
ఆమె చిన్న కూతురు, రాకుమారికి, ఒక సంవత్సరం.
ఆమె తన తల్లిలా ప్రశాంతంగా ఉంటుంది.
ఆ తరువాత వేవే,
మందలో అల్లరి పిల్లాడు.
రాకుమారితో ఎప్పుడూ స్నేహం కలపడానికి ప్రయత్నిస్తాడు.
కానీ కొంచెం ఎక్కువ ప్రయత్నించి, సమస్యలో పడతాడు.
ఒక అబ్బాయి కాబట్టి, వేవే యుక్త వయస్కుడు అయ్యేదాకా కుటుంబంతో ఉంటాడు,
ఆ తరువాత ఇల్లు వదిలి పూర్తిగా పురుషుల మందలో చేరతాడు.
కుటుంబంలో కొత్తగా చేరిన సభ్యురాలు, మిమి.
ఆమె తుఫానులో పుట్టింది.
జీవితకాల అభ్యాసనలో ఇది ఆమె మొదటి రోజు.
రాబోయే రెండేళ్ళ వరకు, ఆమె పూర్తిగా తల్లి పాల మీద ఆధారపడుతుంది.
ఆమె తల్లి మాల, ఐదేళ్ళకి ఒకసారి మాత్రమే జన్మనిస్తుంది.
అందుకనే ప్రతి ఏనుగు పిల్ల కూడా చాలా అమూల్యమైనది.
ఆమెకి పాలిచ్చేది మాలానే అయినా,
మిమిని అందరూ ప్రేమిస్తారు,
ఎందుకంటే ఒక ఏనుగు పిల్లని పెంచడానికి పూర్తి మంద అంతా కావాలి.
ఇది ఎథీనా సామ్రాజ్యం.
ప్రస్తుతానికి, వారికి కావలసినదంతా ఉంది.
ప్రతి రోజు ఆమె తన కుటుంబాన్ని ఆ నీటి చెలమ వద్దకి తీసుకు వస్తుంది,
అది ఆమె ఇరుగుపొరుగు వారికి ఇబ్బంది కలిగిస్తుంది.
కానీ వారికి ఏనుగులు కావాలి
ఎందుకంటే ఆ నీటి చెలమని చేసింది వారే, దాన్ని వారు అందరికీ ఇచ్చారు.
కానీ బుల్ ఫ్రాగ్ కి, ఆ నిర్మాణం ఎప్పటికీ పూర్తవదని అనిపిస్తుంది.
వారి కుటుంబం ఇరుగు పొరుగు వారు ఆ ఏనుగుల కాలి గోర్ల అంత పొడుగు ఉంటారు.
ఏదో ఒక విధంగా వారంతా వారి పెద్ద మిత్రుల మీద ఆధారపడతారు.
ఆ నీటి చెలమే వారందరి ఇల్లు.
కానీ సూర్యుడు ఉదయించిన క్షణం నుంచి,
కుంచించుకుపోవడం మొదలవుతుంది.
వారి కుటుంబాలను పెంచడానికి పోటీ మొదలవుతుంది.
బుల్ ఫ్రాగ్ వెంటనే పని మొదలుపెడుతుంది,
కొంత సమయంలోనే చాలా చిన్నకప్పలు వచ్చేస్తాయి.
వారి కింద, ఎథీనా కుటుంబం వారికి ఎప్పుడు ఎలా సహాయం చేస్తుందో
కిల్లిఫిష్ కి తెలిసే అవకాశమే లేదు.
ప్రస్తుతానికి, వారు కేవలం ఒకరినొకరు మాత్రమే చూసుకుంటున్నారు.
ఒక మగ కప్ప ఆడ కప్పని కౌగిలించిన ప్రతిసారీ, ఆమె గుడ్డు పెట్టి...
తరువాత పాతి పెడుతుంది.
రాత్రయ్యే సమయానికి, తను మరింత జాగ్రత్తతో ఉండాలని ఎథీనాకి తెలుసు.
వేవే, మిమిని సరిగ్గా రక్షించడానికి ఆమె కుటుంబం నుంచునే నిద్రపోతారు.
కానీ వారి కొంత మంది పొరుగువారికి,
పార్టీ ఇప్పుడే మొదలైంది.
మీరొక అడ ఫోమ్ కప్ప అయితే మీకు ఒక్క భాగస్వామే సరిపోరు.
ఆమె ఒక ఫోమ్ పార్టీకి మొత్తం జనాన్ని ఆహ్వానిస్తుంది.
ఎథీనా నీటి చెలమలో ఇది ఈ కాలపు మొదటి సంఘటన.
ఆమె మగ కప్పలు చేసిన నురుగులో గుడ్లని పెడుతుంది,
అవి అందులో సురక్షితంగా పెరుగుతాయి.
పైన ఒక ఇజిప్షియన్ గూస్ ఒక అడుగు ముందుంది.
ఆమె తన గుడ్లని కొన్ని వారాల క్రితం పెట్టింది.
ఆమె పిట్టలు ఎగరడానికి ఇంకా రెండు నెలల సమయం ఉంది.
అప్పటి వరకు ఆ నీటి చెలమే వారి ఇల్లు.
మిమి చిన్నది కాబట్టి ఎథీనా నీటి నుంచి దూరంగా వెళ్ళదు.
ఒక నవజాత శిశువు కొంచెం బరువు పెరిగి, బలం పట్టే దాకా ఆమె ఎప్పుడూ జాగ్రత్తగా ఉంటుంది.
వేవే తనకంటే చిన్నవారిని కలవడం ఇదే మొదటి సారి,
స్నేహం చేయడానికి అతను చాలా ప్రయత్నిస్తున్నాడు.
కొంత మంది వారి గూళ్ళని మొదలు పెడితే,
వేరేవారు దానిని ముగిస్తున్నారు.
ఫోమ్ కప్పలకి రాత్రి చాలా భారంగా గడిచింది,
వారు అలిసిపోతున్నారు.
కానీ కనీసం వారిలో ఒకరికి ఇంటికి టాక్సీ రైడ్ దొరుకుతుంది.
కొన్నిసార్లు ఒక ఫోమ్ కప్ప కావాలన్నా ఒద్దన్నా
అతను రైడ్ లో తీసుకెళ్ళబడతాడు.
ఫోమ్ కప్పకి ఎండలో కూర్చోవడం నచ్చుతుంది.
కానీ అది పిల్లల చర్మాన్ని కాల్చేస్తుంది,
అందుకని నీడ దొరికే చోటుని వేవే మిమికి చూపిస్తాడు.
ఉండటానికి మంచి స్థలం ఉన్నప్పుడు,
ఎథీనా సేద తీరి తన పిల్లలను విశ్రాంతి తీసుకోనివ్వచ్చు.
కానీ వేవే ఎప్పుడూ ఎక్కువ సేపు పడుకోడు.
మిమి రాకతో అతనికి చాలా ఉత్సాహంగా ఉంది,
అతను తన కొత్త స్నేహితురాలిని నిద్ర లేపి ఆడుకోవాలనుకుంటాడు.
మిమి తీసుకోగలిగినప్పుడు విశ్రాంతి తీసుకోవాలి.
ఆమె తన కుటుంబంతో పాటు కదలడానికి బలం పెంచుకోవాలి.
తల్లి బాతు తన పిల్లల్ని నీటి చెలమ భద్రతకి చేర్చాలనుకుంటోంది.
వారికి కూడా అది మొదాటి రోజే.
ఒక అలసిపోయిన రాత్రి తరువాత వారు కంగారులో లేరు.
అదీ కాక ఆమె చెప్తున్నదానిని చేయడానికి చాలా ఎక్కువ నమ్మకం కావాలి.
వారికి కలిసి ఉండాలా లేక తల్లి దండ్రులతో
ఉండాలా అన్న విషయం గురించి బాగా గందరగోళంగా ఉంది.
అమ్మా నాన్నకి దగ్గరగా ఉంటేనే వారు సురక్షితంగా ఉండగలరని
వారిని ఒప్పించడానికి ఒక్కసారి గెంతితే సరిపోతుంది.
ఏ కుటుంబంలో అయినా, ఒకరు ఎప్పుడూ ఆఖరికి, ఆలస్యంగా వస్తారు.
మేము అతన్ని స్టీఫెన్ అంటాము.
తల్లిదండ్రులు వారి చిన్నపిల్లలు వారికి దగ్గరగా ఉంటారనుకుంటారు,
అందుకని స్టీఫెన్ వెనకాల ఉండిపోయాడని వారికి తెలీదు.
అప్పుడప్పుడు ఆలస్యంగా, ఆఖరున ఉండటం కూడా అదృష్టమే.
తన రాజ్యం గురించి ఎథీనాకి ఉన్న జ్ఞానమంతా
శతాబ్దాలుగా తల్లి నుంచి కూతురుకి ఇవ్వబడింది.
ఆమె దంతాలు అందరు రాణుల్లోకి చాలా పెద్దవి.
ఆ నొక్కు సంవత్సరాల తరబడి గడ్డి, తీగలని లాగడం వలన వస్తుంది.
ఆమెకి నచ్చే తీగలు సంవత్సరానికి కొన్ని రోజులు మాత్రమే పూలు పూస్తాయి.
అవి ఎక్కడ ఉంటాయో ఆమెకి తెలుసు.
వాటి పాదాల దగ్గర ఏమి జరుగుతుంది అన్నదాని నుంచి
విందు మీదున్న ధ్యాస వారి దృష్టి మళ్ళిస్తుంది,
అందుకని వారి దారి నుంచి తప్పుకునే బాధ్యత వారి ఇరుగు పొరుగుదే.
రక్షణ కోసం ఒక ఊసరవెల్లి దాని రంగు మార్చే గుణం మీద ఆధారపడుతుంది.
కానీ కొన్నిసార్లు అవి కావాలనే కదలకుండా నిలిచిపోయి, కలిసిపోవాలనుకుని
తీసుకునే నిర్ణయం ఘోరమైనది.
ఆమె బహుశా ఒక ఊసరవెల్లి ఎప్పుడూ భయపడనంత
ఎక్కువగా భయపడి ఉంటుంది.
ఎథీనా కుటుంబం కోసం,
పచ్చని చెట్ల కాలంలో ఇంటి వద్ద జీవితం ఒక సన్నని లయని అందుకుంటుంది.
ఆమె వారికి కావలసినంత వరకు తిననిచ్చి
నీరు తాగడానికి తీసుకు వెళుతుంది.
తుఫాను వచ్చి నాలుగు రోజులే అయింది,
కానీ ఫోమ్ కప్ప గూడు ఎండకి ఎండిపోయింది.
వారు సిద్ధంగా ఉన్నారు.
రాబోయే కొన్ని వారాలు, ఆ నీటి చెలమ ఆ కప్ప పిల్లలకి ఇల్లు అవుతుంది.
అవి పొదుగుతున్నప్పుడు, అవి ఎథీనా కుటుంబానికి కనిపించవు,
కానీ అవి కనిపించకుండా పోవు
వాటి కింద జీవించే కిల్లిఫిష్ మరియు టెర్రాపిన్స్ కి.
కేవలం పెద్ద టెర్రాపిన్ మాత్రమే వాటిని చేరగలదు.
అతని బహుమతి ఒక మెత్తని కప్ప పిల్లలతో నిండిన కేకు.
మిమికి నీటిలోకి వెళ్ళడం అది మొదటి సారి.
అందుకని తక్కువ నీటి దగ్గర మొదలు పెడుతుంది
కానీ ఆమెకి ఎటువంటి ప్రోత్సాహం అవసరం లేదు.
ఎథీనా కుటుంబానికి ఇది స్వర్గం.
కాకపొతే మళ్ళీ వాన పడితే తప్ప, ఆ నీటి చెలమ కొన్ని వారాలలో మాయమైపోతుంది.
అలా జరిగితే, వారు ఆ రాజ్యం వదిలి వెళ్ళాలని ఎథీనాకి తెలుసు.
అందుకని వారు ఇలా నీరు బాగా ఉన్న ఈ సమయాన్ని బాగా ఉపయోగించుకోవాలి.
వారి తల్లులు చేసిన దాన్ని చేస్తూ రాకుమారి నేర్చుకుంటుంది.
కానీ శిశువులు ఇంకా పాలు తాగుతున్నారు,
దానివల్ల వేవేకి తొండం కాళ్ళ నైపుణ్యాన్ని చూసుకోడానికి సమయం దొరుకుతుంది.
కానీ ఈ స్థాయి నియంత్రణ సాధించడానికి అతనికి ఇంకా కొన్ని నెలలు పడుతుంది.
ఒక ఎండిపోయే కాలం రాబోతోందని ఎథీనాకి తెలుసు.
అందుకు సిద్ధమవడానికి ఉన్న ఒకే ఒక మార్గం బరువు పెరగడం.
దాని అర్థం బాగా తినడం.
కానీ లోపలికి వెళ్ళేది... బయటకి రావాలి.
ఒక డంగ్ బీటిల్ కి అది దేవతల నుండి వచ్చే వరం.
సందేశం నలు మూలలా పాకిపోయింది.
అందరూ వస్తూ ఉండడంతో,
విశ్రాంతిగా భోజనం చేయడానికి సమయం లేదు.
అతనది వీలైనంత తొందరగా ఉండ చుట్టి తీసుకెళ్ళిపోవాలి.
ఎందుకంటే అక్కడ దోపిడీ దొంగలున్నారు.
ఇప్పుడు విజేత తన బంతిని దాయడానికి మెత్తగా ఉన్న నేలని వెతకాలి
అతను ప్రశాంతంగా తినడానికి.
డంగ్ బీటిల్స్ కి ఆహారం అందించడమే కాకుండా,
ఎథీనా కుటుంబం పూర్తి రాజ్యానికి తోటమాలి సేవని ఉచితంగా అందిస్తుంది.
వారు తినే చాలా మటుకు విత్తనాలు అరగకుండా బయటకి వస్తాయి,
అవి ఏకాక్డికి వెళితే అక్కడ మంచి ఎరువుల మధ్యలో నాటబడతాయి.
తాబేలు ఎవరికోసమో ఎదురు చూస్తోంది.
అతని మనసులో ఉన్న దాని కోసం, అతను తినగలిగినప్పుడే తినాలి.
వాన జాడ లేకపోవడంతో, ప్రతి రోజూ వేడిగా ఉంటోంది, కోపాలు కూడా పెరిగిపోతున్నాయి.
వస్తున్న ఏనుగుల వలన, అంత చిన్న కుటుంబం అయిన
ఆ బాతు కుటుంబం సురక్షితమైన దూరంలో ఉండాలి.
కానీ నీటి స్థాయి తగ్గి, వేడిగా ఉన్న మంద వస్తూ ఉండడంతో
అది కష్టం అవుతుంది.
వేధించే వారితో గోడవపడకూడదని వారికి తెలుసు.
అందుకని ఆమె ఆ కోపాన్ని ఒక పావురం మీద చూపించి పరువు కాపాడుకోవాలి అనుకుంటుంది.
మరోసారి, స్టీఫెన్ చాలా ఆలస్యంగా వచ్చాడు.
అందుకని వెనకాలే ఉండిపోయాడు.
ఇసారి తప్పిపోయాడు.
తాబేలుకి జీవితం బాగుంది.
ఒక ఆడ తాబేలు తాగడానికి వచ్చింది.
ఆమెని తేలికగా అడ్డుకోవచ్చు.
కానీ ఆమెని ఆకట్టుకోవడానికి, ఆమె అంత సత్తువ ఉందని నిరూపించుకోవాలి.
దాని అర్థం తను నడకకి వెళ్ళాలి.
సుదూరమైన నడక.
స్టీఫెన్ ఇంత వరకు అలాంటి జీవిని చూడలేదు.
కానీ తనకి తన కుటుంబాన్ని చేరే అవకాశం కావాలి అనుకుంటే
లౌక్యాన్ని ప్రదర్శించాలి.
ఆఖరి వాడు, ఆలస్యం చేస్తాడు నుంచి,
స్టీఫెన్ తప్పిపోయినవాడు, అదృష్టవంతుడుకి మారాడు.
ఎథీనా ఇరుగుపొరుగు వారు ఆ పచ్చిక బయళ్ళు ఎండిపోయి, ఆహారం దొరుకుతుంది అన్నప్పుడు
మాత్రమే అక్కడికి వస్తారు.
బీ ఈటర్ లు ఎథీనా కుటుంబంతో కొన్ని రోజులు ఉంటాయి,
ఆ రాజ్యపు మిడతలు బాగా రసం పట్టి ఉన్నప్పుడు.
వాటిని బయటకి తీసుకురాడానికి వారు ఆ కుటుంబం మీద ఆధారపడతాయి.
బీ ఈటర్ ల స్నేహం ఆ మిడతలు ఉన్నంత కాలం మాత్రమే ఉంటుంది.
అవి పూర్తవగానే, ఆ పక్షులు వెళిపోతాయి.
అందరిలానే స్టీఫెన్ కి కూడా మిడతలంటే ఉత్సాహం ఎక్కువ.
అతనిలో సామర్ధ్యం లేకపోవచ్చు కానీ, కోరిక ఉంది.
కింద, డంగ్ బీటిల్ ఇంకా పని మీదే ఉంది.
చూడడానికి తన బంతిని ముందుకు తోస్తున్నట్టుగా కనిపించవచ్చు కానీ,
అతను తలకిందులుగా దాన్ని వెనక్కి తోస్తున్నాడు.
అతనెక్కడికి వెళ్తున్నాడో చూడలేడు కానీ, అది అతన్ని కంగారు పెట్టదు.
అతని సంకల్పానికి, అతని పరిమాణానికి ఎక్కడా పోలిక లేదు.
అతనికి బంతి దొరికింది కాబట్టి, అతనికి దాన్ని పోగొట్టుకోవడం ఇష్టం లేదు...
అతనకి ఎంత వ్యతిరేకత ఎదురయినా.
ఎథీనా టీమ్ ఇంతవరకు ఏమీ సంపాదించలేదు,
కానీ వారు బంతిని దారి నుంచి పక్కకు కొట్టారు,
అందుకని ఆ డంగ్ బీటిల్ దాన్ని మళ్ళీ తన అధీనంలోకి తీసుకోవచ్చు.
ఎథీనా కుటుంబానికి వారి ఇరుగుపొరుగు వారిని అరుదుగా కలుసుకునే అవకాశం దొరుకుతుంది.
టెర్రాపిన్లు వారు రావడాన్ని విన్నప్పుడల్లా, దాక్కుంటారు.
కానీ తుఫాను వచ్చింది కొన్ని వారల క్రితం,
ఇప్పుడేమో నీరు తగ్గిపోయింది, దాక్కోవడానికి చోటు లేదు.
ఒక కిల్లిఫిష్ కి కూడా తగినంత నీరు లేదు.
ఆ నీటి చెలమే అతని పూర్తి ప్రపంచం.
కానీ ఇంత తక్కువ నీరు ఉండడం వలన, అతని సమయం దాదాపు అయిపోయింది.
ఆ నీటిలో పార్టీ రౌడీగా మారుతూ ఉంటే,
వారందరూ నలిగిపోయే ప్రమాదం ఉంది.
అందుకని వెళ్ళగలిగిన వాళ్ళు అక్కడి నుంచి తప్పించుకుంటారు.
అది అందరి దృష్టిని ఆకర్షిస్తుంది.
ఏనుగులు ఎక్కువగా స్పర్శ మీద ఆధారపడతాయి.
అవి కొత్త వాటిని తెలుసుకోవడానికి వాటి సున్నితమైన తొండం, పాదాలను ఉపయోగిస్తాయి.
ఇక్కడ దుర్బుద్ధి ఏమీ లేదు, ఉన్నది కుతూహలం మాత్రమే.
ఏనుగుల సమాజంలో, దూకుడుతనం అనేది చాలా అరుదు.
మగ ఏనుగుల మధ్య కూడా
వారు ఎథీనా కుటుంబాన్ని ఆ రాజ్యపు ఖనిజ నిల్వల దగ్గర కలిసినప్పుడు.
దానికి బదులుగా, ఒక పలకరింపు ఉంటుంది,
మౌనంగా హోదాని అంగీకరించడం...
ఆ తరువాత పంచుకోవడం.
లవణాలు అధికంగా ఉన్న భూమిని దున్నడానికి అభ్యాసం కావాలి.
తొండం, పాదం మధ్య అనుసంధానం ఉండాలి, ఆ తరువాత శ్వాస మీద నియంత్రణ.
వేవేకి అది ఒక సవాలు.
అతను శ్వాస గట్టిగా తీసుకుంటే, ఆ దుమ్ము నేరుగా అతని ముక్కులోకి వెళ్తుంది.
కానీ అతను తుమ్ము బయటకి రాకుండగా ప్రయత్నం చేస్తున్నాడు.
అది ఎంత ధ్యాస తప్పిస్తుంది అంటే, తన స్నేహితురాలు ఎక్కడికి వెళ్లిందో చూడడు.
మిమికి ఎప్పుడూ ఆకలిగా ఉంటుంది,
అయినా ఎక్కువ సేపు పాలు తాగదు.
ఆ సమయంలో మాత్రమే ఆమె అక్క కల్పించుకుని,
వేవేని దూరంగా ఉంచడానికి ప్రయత్నిస్తుంది.
మాలాకి పాలు ఎక్కువగా రావడం లేదు,
మిమికి తాగడానికి కావల్సినన్ని పాలు కావాలి.
రోజు గడిచేసరికి, అందరూ చాలా అలసిపోతున్నారు.
స్టీఫెన్ తప్పిపోయాడని తల్లి బాతుకి తెలిసే అవకాశం లేదు.
రాజ్యమంతా నీటి చెలమలు దాదాపు ఎండిపోయాయి,
ఎథీనాకి నిస్సహాయంగా అనిపిస్తోంది.
వారు ఇక ఆ చోటు వదిలి వెళ్ళాలని ఆమెకి తెలుసు,
కానీ మిమికి ఆ ప్రయాణం చేయడానికి తగినంత బలం లేదని ఆందోళనగా ఉంది.
చాలా మంది పిల్లలు సులభంగా దాటగల పరిస్థితులలో కూడా
ఆమె ఆగిపోతున్నట్టు అనిపిస్తోంది.
ఆమె స్నేహితులకి, ఆమె ఇబ్బందిలో ఉందో
లేక అలిసిపోయిందో తెలియడం లేదు.
కానీ ఎథీనా "కదలండి" అన్నప్పుడు,
అందరూ వరుసలోకి రావాలి.
ఒక పిల్ల ఏనుగుకి వెనుక వదిలివేయబడడం కన్నా
భయపెట్టే విషయం మరొకటి ఉండదు.
మార్పు సమయం దగ్గర పడింది అనిపిస్తోంది కేవలం ఎథీనా ఒక్కదానికే కాదు.
రాత్రికి రాత్రి, బుల్ ఫ్రాగ్ కుటుంబం కాళ్ళు పెరిగిపోయాయి,
ఇప్పుడవి నీరు వదిలి నేల మీద కొత్త జీవితం ప్రారంభించాలి.
వాటి అదృష్టం కొద్దీ వాటి కొత్త ఎముకలు ఇంకా మృదువుగా ఉన్నాయి.
కానీ మూడు టన్నుల ఏనుగులతో అవి వాటి అదృష్టాన్ని పరీక్షించుకోలేవు.
మిమి ఇంకా కష్టపడుతోంది కాబట్టి ఈ ఎండాకాలం కోసం
వలసని ఇంకా ఎథీనా మొదలుపెట్టలేదు.
ఆమెకి ఆమె తల్లి ప్రోత్సాహం కావాలి.
ఎండాకాలం వచ్చేస్తోంది కాబట్టి వారికి వేరే దారి లేదు.
కానీ అప్పుడప్పుడు ప్రకృతి అనుగ్రహం చూపిస్తుంది,
తను తీసుకున్నదానిని తిరిగి ఇస్తుంది.
స్టీఫెన్ కి తన కుటుంబం నుంచి దూరంగా ఉన్న ఆ రాత్రి
కుటుంబం అవసరం ఎంత ఉంటుందో తెలియజేసింది.
ఆఖరి కప్ప పిల్లలు ఇప్పుడు తీరానికి రావడానికి సిద్ధంగా ఉన్నాయి.
కానీ ముందు బయటకి వచ్చినవి పెద్దగా ఉన్నాయి.
అవి ఎదురు చూస్తున్నాయి.
ఒక బుల్ ఫ్రాగ్ కి జీవితంలో మంచి ప్రారంభం కోసం,
పెద్ద నోరు, చిన్న బంధువులు ఉండడం సహాయం చేస్తుంది.
రాజ్యంలో, వారాల తరబడి వాన లేకపోవడం వారి మీద ప్రభావం చూపిస్తోంది.
రాబోయే దాని గురించి ఎథీనాకి ఏ మాత్రమైనా అనుమానం ఉంటే,
ఆ వస్తున్న మందలు దాన్ని నిర్ధారించాయి.
చుట్టు పక్క ఉన్న భూములు ఎండిపోతుంటే, క్విలియ పక్షులు వలస వెళ్ళాల్సి వస్తోంది.
వాటి ఆకస్మిక రాక బెంబేలు కలిగిస్తుంది.
ఎథీనా కుటుంబం ఒక వారంలో తాగే నీరు అవి ఒక్క రోజులో తాగుతాయి.
వారు వెళ్ళేలోపు ఆ నీటి చెలమలోని నీరంతా తాగేస్తారు.
ఎథీనా కుటుంబం ఆ బురదని సన్ స్క్రీన్ గా వాడుకుంటుంది.
ఇది కిల్లిఫిష్ కి చాలా అవసరం,
ఎందుకంటే, అవి బురదలో వాటి గుడ్లని దాచాయి.
అవి చిన్న చేపలుగా మారాయి కానీ ఇంకా పొదగలేదు.
అవి నీరు లేకుండా వారాల తరబడి ఉండగలవు.
అందుకని ఎథీనా కుటుంబం వెళ్ళినప్పుడు,
ఆ చిన్న ప్రయాణీకులని వాటితో తీసుకు వెళతాయి.
ఈ విధంగా, కిల్లిఫిష్ పిల్లలు ఏనుగుల మీద సవారీ చేయడం ద్వారా ఒక నీటి
చెలమ నుండి మరో దానికి వెళతాయి.
తను ఇప్పటికే వెళ్లి ఉండాల్సిందని ఎథీనాకి తెలుసు,
కానీ దగ్గరలోని శాశ్వత నీటి మూలం దాదాపు 100 మైళ్ళ దూరంలో ఉంది.
మిమి బలం పుంజుకుంటుదన్న ఆశతో ఆమె ఆలస్యం చేసింది.
మాలా ఇప్పుడు ఎంత రక్షణ ఇస్తోంది అంటే, వేవేని దగరకి కూడా రానివ్వడం లేదు.
మిమి పెద్దక్క, మిల్లీ ఆమెకి స్వాంతన ఇవ్వచ్చు,
కానీ తనకి కావలసిన పాలని మాత్రం కాదు.
ఆలస్యం చేయాలన్న ఎథీనా నిర్ణయం సరైనదో కాదో కేవలం సమయం మాత్రమే చెప్తుంది.
ఇప్పుడు ఆమెకి వేరే దారి లేదు.
రాజ్యంలో నీళ్ళు లేవు,
వారి ముందు ఉన్న నీరు ఎండిపోతోంది.
వారు వలస వెళ్ళాల్సిందే.
మాలా, మిల్లీ ఇప్పుడు కలిసి పని చేస్తున్నారు.
ఎథీనా ఎంత కావాలనుకున్నా,
ఒక రాణిగా, ఆమె మిమి అవసరాలను కుటంబ అవసరాలకన్నా పైన పెట్టలేదు.
మాలా, మిమి తాగడానికి వెళ్ళినప్పుడు,
ఎథీనా వేరే వారిని తినడానికి తీసుకు వెళ్తుంది,
ఎందుకంటే ఆమె అందరి అవసరాలను చూసుకోవాలి.
నీరు తాగాలన్న మిమి కోరిక మాలా పాలు ఎండిపోయాయని చూపిస్తోంది.
కానీ మాలాకి అది తెలియదు.
ఒక బలహీనమైన ఏనుగు పిల్ల బురదలో తేలికగా ఇరుక్కుంటుదని ఆమెకి తెలుసు,
ఆమె మిమిని దూరంగా ఉంచడానికి చేయగలిగినదంతా చేస్తుంది.
మిమికి ఇంకా పాలు మాన్పించలేదు.
ఆమెకి పాలు దొరకకపోతే,
ఆమెకి ఆహారం దొరకడం లేదు.
తల్లికి కూతురి సహకారం కావాల్సిన సమయం వస్తుంది,
కుటుంబం ఉండేదే అందుకు.
తరువాతి రోజు ఇంకా వేడిగా ఉంది,
ఎథీనా పరిస్థితి ఇంకా కష్టంగా ఉంది.
ఆమెకి మిమిని వదిలి వెళ్ళాలని లేదు,
కానీ పూర్తి కుటుంబాన్ని ప్రమాదంలోకి నెట్టలేదు.
వారు ఆఖరి నీటి చెలమని చేరారని ఎథీనాకి తెలుసు.
అది ఇవాళ ఎండిపోతుంది.
ఆ విషయం ఒక టెర్రపిన్ కి కూడా తెలుస్తుంది, అది వీలైననత లోతుగా బురదలోకి వెళ్తుంది.
ఎండాకాలాన్ని ఎదుర్కోవడం కన్నా కాళ్ళ కింద నలిగిపోవడం నయమనుకుంటుంది.
మాలా ఎప్పటికీ వదిలిపెట్టదు.
కానీ చివరికి వచ్చేసరికి, మిమి చిన్ని గుండె ఇక ఎంత మాత్రం ముందుకు తీసుకెళ్లలేదు.
ఒక తల్లికి అంతకన్నా బాధాకరమైనది ఏమీ ఉండదు.
కొన్నిసార్లు, ఎంత బాధ అనిపించినా, మృత్యువులో విడుదల ఉంటుంది.
కానీ వేవేకి స్నేహితురాలిని కోల్పోవడం చాలా కష్టం.
ఎథీనాకి తెలుసు, తను ఇక ఆలస్యం చేయలేనని.
ఎండాకాలపు వలసని చేరడానికి ఇంకా మూడు రోజులు పడుతుంది.
ఆమె ఎంత ఆలస్యం చేసిందంటే,
వారికి దారిలో తాగడానికి ఏమీ లేదు.
ఆగి వేవేని బుజ్జగించడానికి సమయం కూడా లేదు.
వారి వెనుక, నీటి చెలమ ఉండే చోట,
డంగ్ బీటిల్ కి కావాల్సిన మెత్తని నేల ఉంది.
కిల్లిఫిష్ లు పాత జ్ఞాపకాలు.
రాబోయే నెలలు భూగర్భంలో గడపడానికి బుల్ ఫ్రాగ్ లోతుగా తవ్వుతుంది.
స్టీఫెన్ పొదిగి రెండు నెలలు అయింది.
ఇప్పుడు ఆ యువ బాతులు బాగా ఎదిగాయి.
అవి కూడా వలస ప్రాంతానికి వెళ్తాయి.
ఏనుగుల దారిలోనే.
వారు ఆహారం తీసుకోవడానికి ఎథీనా రోజూ కాసేపు ఆగుతోంది.
ఇప్పుడు వారు వేవేతో మంచిగా ఉంటున్నారు.
రాకుమారి కూడా మంచిగా ఉంటోంది.
మిల్లీకి ఇవ్వడానికి పాలు లేవు,
కానీ వేవే చీకడం వలన వారిద్దరికీ స్వాంతన దొరుకుతుంది.
రాజ్యం నుండి బయటకి బయటకి వెళ్ళే ఏనుగుల దారి ఎథీనా తన తల్లి నుంచి నేర్చుకుంది,
అది ఒక మ్యాపులా ఆమె మనసులో నిలిచిపోయింది.
అవి దాటటానికి చాలా కష్టమైనవి.
కానీ వారు ఒంటరిగా వెళ్ళడం లేదు.
అందరూ ఆ వలస ప్రాంతానికే వెళ్తున్నారు.
ఆ వలస ప్రాంతం భూగర్భం నుండి నీరు చేరే నీటి చెలమ.
తీవ్రమైన ఎండలలో కూడా అక్కడ అందరికీ కావలసినంత నీరు ఉంటుంది.
ఏనుగులతో పాటు స్టీఫెన్ కుటంబం కూడా వలసదారులే,
వానలు పడే దాక ఇక్కడే ఉండి, వారు ఇంటికి వెళ్ళగలిగేదాకా.
ఎథీనా ఇక్కడికి ఎండలు బాగా ఉన్న సంవత్సరాలలోనే వస్తుంది.
రాణిగా తన హోదాతో సరితూగే వాళ్ళు కనిపించే ఒక పరిస్థితి ఇది.
ఇతను సటావ్, వీరందరికీ రాజు.
అనిర్వచనీయమైన ఆకారం కల టస్కర్ ఏనుగు.
అతను అందరూ గౌరవించే
అతి మంచి దిగ్గజం.
అతను సంవత్సరమంతా అడవుల్లో తిరుగుతున్నాడు,
ఈ సందర్భంలో ఆడ తోడు దొరుకుతుందేమో వెతుకుతున్నాడు.
నుసు ఎథీనా కుటుంబంలోని ఒక యువ ఆడ ఏనుగు.
కానీ ఆమె నిండు గర్భవతి.
మిమి మరణించిన తరువాత మొదటి సారి, వేవేకి ఆనందంగా ఉంది.
వేరే కుటుంబాల నుంచి ఏనుగు పిల్లలని కలవడానికి ఇది అతనికి ఒక అవకాశం.
ఆడి ఆడి అలిసిపోతే, సహాయం చేయడానికి అతని కుటుంబం ఎప్పుడూ ఉంటుంది.
ఎండలు పెరుగుతున్న కొద్దీ, వలస ప్రాంతంలో ఆహారం తగ్గిపోతుంది.
అందుకని ప్రతి సాయంత్రం, ఎథీనా కుటుంబం ఆహారం కోసం మరింత దూరం వెళ్ళాలి.
ప్రతి ప్రయాణం తరువాత, వారంతా నీటి దగ్గరకి తిరిగి రావాలి.
అది వారి జీవనాధారం.
కానీ అది వారిని ఆ వలస ప్రాంతానికి కట్టి వేస్తుంది,
ఆ ముడి నెమ్మదిగా బిగుసుకుంటోంది.
వారు తిన్నదానికి వారికి చాలా తక్కువ శక్తి ఉంటోంది.
ఒక వలసగా మొదలైనది నెమ్మదిగా జైలులా మారింది.
వానలు పడకపోతే,
ఎండాకాలంలా మొదలైనది కరువుగా మారుతుంది.
పర్యవసానాలు, దాని మూలంగా మరణాలు మొదలవుతాయి.
ఎథీనా ఇది వదిలి వెళ్ళే ధైర్యం చేయలేదు
ఎందుకంటే సదూర తీరం వరకు నీరు లేదు.
ఇలాంటి కరువులో ప్రాణాలు తీసేది దాహం కాదు, ఆహారం లేకపోవడం.
వారందరికీ, ఎక్కువ సమయం లేదు.
ఆమె 50 ఏళ్ల జీవితంలో, ఎథీనా ఇంత ఘోరమైన కరువుని ఎప్పుడూ చూడలేదు.
ఈ సమయంలో ఆమె తీసుకోవలసిన నిర్ణయం ఇంత సంక్లిష్టంగా ఎన్నడూ లేదు.
ఈ సారి, ఆమె పూర్తి కుటుంబం ప్రాణాలు పణంగా ఉన్నాయి.
ఆమె ఇక్కడే ఉంటే, వారు ఆకలితో మాడిపోతారు.
ఆమె వెళ్లి, అది తప్పు సమయం అయితే,
వారు దాహంతో మరణిస్తారు.
ఫలితం ఏదైనా, బాధ్యత మటుకు కేవలం ఆమెది మాత్రమే.
ఆమె మీద వారికున్న విశ్వాసం అలాంటిది,
ఆమె రాజ్యానికి తిరిగి వెళదాం అని నిర్ణయిస్తే, ఎవరూ సందేహించరు.
ఆమె వారి రాణి.
వారు ఆమె వెంట ఎక్కడికైనా వెళతారు.
ఆమె రాజ్యంలో, మార్పు ఏమీ లేదు.
ఆ నీటిచెలమ ఉన్న చోట అది కిందకి తవ్విన వారు సజీవంగా ఉన్నారు కానీ సమాధిలో ఉన్నట్టే.
అచేతన స్థితిలో చిక్కుకున్నారు.
వారందరికీ, ఆ స్థితి మారాలంటే,
వాన పడాలి.
అక్కడ ఆ నేలల్లో,
ఎండ నుంచి వేవేని రక్షించడానికి కుటుంబం చేయగలిగినదంతా చేస్తుంది.
కానీ అతను వారి ఒక్క అడుగుకి రెండు అడుగులు వేయాల్సి వస్తోంది.
అది దాని ప్రభావం చూపిస్తోంది.
ఎథీనా మొత్తానికి ఆగినప్పుడు,
అది ఆహారం కోసం కాదు, కానీ వారిలో ఒకరిని గుర్తు చేసుకోవడానికి.
కొన్ని నిముషాలకి, అందరూ కరువు గురించి మర్చిపోయి,
అది ఏమిటి అన్నదాని గురించి ఆర్థం చేసుకోవడానికి.
వారిలో ఒకరవడం ఎలా ఉంటుంది అన్నది.
వారు వెళ్తున్న చోటు ఇంకా కరువు కోరల్లో ఉంది.
రాజ్యానికి ఒక రోజు నడక దూరంలో ఉన్నప్పుడు,
ఎథీనాని ఆగేలా చేసేది కేవలం ఒక్క విషయం మాత్రమే.
రెండేళ్ళ పాటు తన బిడ్డని కడుపులో మోసిన తరువాత,
నుసు జన్మనిచింది.
ఆమె బిడ్డ, ఒక అమ్మాయి.
ఆమె ఎలాంటి పరిస్థితిలో పుట్టిందో ఆమెకి అస్సలు తెలీదు.
ఆమెకి కావలసింది ఆమె మొదటి ఆహారాన్ని వెతుక్కోవడం.
ఎప్పటిలానే వేవేకి స్నేహితులని చేసుకోవాలని ఉత్సాహంగా ఉంది.
అది జన్మించడానికి అత్యంత ఘోరమైన సమయం.
కానీ ఎథీనాకి తెలిసింది వేరు.
వేల సంవత్సరాలుగా వారి జాతి వానని ఆజ్ఞాపించగలరని అనుకున్నారు.
నిజం ఏమిటంటే, ఆమెకి వాన రావడం ముందే పసిగట్టగలదు,
అది వంద మైళ్ళ దూరంలో ఉన్నప్పుడే.
రాజ్యాన్ని తిరిగి సరి చేసుకోవడానికి ఒకటే మార్గం.
వారు నీటి ప్రవాహాన్ని చూసి సంవత్సరం అయింది,
అది వారికి ఒక దిగ్భ్రమలా వచ్చింది.
ఆఫ్రికాలో వాన రావడానికి ముందు పుట్టడం అదృష్టానికి సంకేతం.
ఎందుకంటే వాన ఎప్పుడూ వేడుక జరుపుకోవడానికి కారణం.
మరోసారి, ఏనుగుల దారులు నీటి చెలమల్ని నింపడానికి దారి తీస్తాయి.
భూగర్భంలో, వర్షం ఒక మేల్కొలుపు.
ప్రతి చిరునవ్వు ముఖం మీద ఒక ముద్రని వదిలి పెట్టినట్లు,
ప్రతి ప్రయాణం ఈ ఖండం మీద తన ముద్రని వదిలిపెడుతుంది.
ఈ చిన్న బాతులు ఇంకా బాగా దగ్గర కుటుంబంలా ఉంటాయి.
వారు త్వరలోనే వారి జోడీల కొసం వెతకడం మొదలు పెడతారు.
పేరుకి తగ్గట్టుగా స్టీఫెన్ ఆఖరుగా, ఆలస్యంగా వచ్చాడు.
తాబేళ్ల ప్రేమ నెమ్మదిగా, నిలకడగా ఉంది,
కానీ అతను మొత్తానికి అంగీకరించబడ్డాడు.
మీరోసారి, ఆ నీటి చెలమ వారందరికీ ప్రాణాధారం అవుతుంది.
వేవేకి ఇంటికన్నా మంచి చోటు మరేదీ కాదు.
అది పంచుకోవడానికి కొత్త స్నేహితులు దొరకడం కన్నా ఆద్భుతం మరోటి లేదు.
పెద్ద కరువులు పెద్ద వానని తీసుకు వస్తాయి.
రాజ్యపు పచ్చదనం మరిన్ని కుటుంబాలను ఆకర్షిస్తుంది,
ఇంతకు ముందు దశాబ్దాలుగా జరగని విధంగా.
కొన్ని రోజులలో వారు వెయ్యి మంది ఉన్న అతి పెద్ద మంద అవుతారు.
ఈ గ్రహం మీద అటువంటి జీవుల అతి పెద్ద సమూహం.
ఆ ప్రయాణం వేవేని రాకుమారిని దగ్గరకు తీసుకు వచ్చింది,
అది జ్ఞానం సంపాదించడంలో మొదటి అడుగు,
అది వారికి జీవితాంతం సహాయం చేస్తుంది.
ఎదుర్కోవలసిన కరువులు చాలా ఉంటాయి,
కానీ ఎథీనా కుటుంబం ఆ గొప్ప రాణిని ఎన్నటికీ మర్చిపోలేదు
వారిని అక్కడి నుండి బయటకి తీసి... వారిని ఇంటికి తీసుకు వచ్చినందుకు.
అటువంటి అతి పెద్ద ఏనుగులు కేవలం కొన్ని మాత్రమే మిగిలి ఉన్నాయి.
నేడు, ఈ ఖండంలోని ఈ చిన్న మూల ఇంకా వారికే చెందుతుంది.
అది మనకి గుర్తు చేస్తుంది...
పూర్తి ఆఫ్రికా వారిదయినప్పుడు ఎలా ఉండేదో.
సటావ్ & ఎథీనా జ్ఞాపకార్థం
సటావ్
ఈ సినిమా తీసే సమయంలో వేటగాళ్ళ ద్వారా చంపబడ్డాడు
అతను ప్రపంచపు అతి పెద్ద టస్కర్ ఏనుగు
ఎథీనా
ఆఖరి సారి ఆమె తన కుటుంబాన్ని రాజ్యం నుండి దూరంగా తీసుకు వెళుతూ కనిపించింది
ఏనుగుల గురించి, మీరు వాటికి ఎలా సహాయం చేయగలరన్న దాని గురించి మరింత తెలుసుకోండి
మా మిత్రుడు & గురువు ఆలన్ రూట్ జ్ఞాపకానికి అంకితం చేయబడింది
సబ్ టైటిల్స్ అనువాదకర్త: మైథిలి